#### E L Ő T E R J E S Z T É S

**A Városstratégiai, Idegenforgalmi és Sport Bizottság, valamint a Kulturális, Oktatási és Civil Bizottság 2022. február 22-i ülésére**

**Javaslat** **a Nemzeti Összetartozás emlékére felállítandó Szélrózsa emlékművel kapcsolatos döntés meghozatalára**

Szombathely Megyei Jogú Város Közgyűlése a 203/2020. (IX.24.) Kgy. sz. határozatával támogatta a civil szervezetek azon javaslatát, hogy a trianoni tragédia emlékére, illetve a nemzeti összetartozás eszméjének erősítésére az Ezredévi parkban köztéri műalkotás kerüljön elhelyezésre.

A Nemzeti Összetartozás Szombathelyi Emlékbizottsága 2021. elején az emlékmű megalkotására országos, nyílt tervpályázatot hirdetett meg. A győztes „Szélrózsa” Rónaszéki Linda képzőművész és Lieb Roland Ferenc építész-tervezőművész, szobrász közös alkotása lett.

Az OMSZI Nonprofit Kft. által összehívott szakértői bizottság Szombathelyen megtartott ülésén 2021. november 22. napján megtekintette és véleményezte a 3D nyomtatott műanyagmodellt. A szakértői bizottság a bemutatott terveket, a bírálaton elhangzott észrevételek megfontolásával elfogadásra és kivitelezésre javasolja. A nyertes pályamű és a szakértői bizottság szakvéleménye az előterjesztés mellékletét képezi.

A Közgyűlés 2022. januári ülésén felmerült, hogy a korábbi közgyűlési határozat és a szakértői vélemény által javasolt helyszíneken az emlékmű végleges elhelyezése közterületi fákat is érint.

A Közgyűlés 4/2022. (I.27.) Kgy. számú határozatában felkérte a Nemzeti Összetartozás Szombathelyi Emlékbizottságát, hogy a városi kertésszel és a városi főépítésszel együttműködve vizsgálják meg a műalkotás elhelyezésére szolgáló lehetséges pontos helyszíneket, különös figyelemmel a meglévő értékes növényállományra. A 2022. február 8. napján lefolytatott helyszíni egyeztetés során a résztvevők konszenzusra jutottak, így a Nemzeti Összetartozás emlékére felállítandó Szélrózsa emlékművet javasolják a jelen előterjesztéshez mellékelt helyszínrajz szerint, a sétány tengelyén elhelyezni. A módosított elhelyezéssel a korábbi javaslatban szereplő 11 db fa megőrizhető, az új helyszínrajz alapján 1 db hársfa kivágása szükséges a műalkotás megvalósításához.

Kérem a Tisztelt Bizottságot, hogy az előterjesztést megtárgyalni, és a javaslatot elfogadni szíveskedjék.

**Szombathely, 2022. február ,, ,,**

 **/: Horváth Soma :/**

 **alpolgármester**

**HATÁROZATI JAVASLAT**

**……../2022. (II.22.) VISB számú határozat**

A Városstratégiai, Idegenforgalmi és Sport Bizottság a „Javaslat a Nemzeti Összetartozás emlékére felállítandó Szélrózsa emlékművel kapcsolatos döntés meghozatalára” című előterjesztést megtárgyalta, és javasolja a Közgyűlésnek, hogy a Magyarország helyi önkormányzatairól szóló 2011. évi CLXXXIX. törvény 42. § 8. pontja alapján járuljon hozzá, hogy a Nemzeti Összetartozás Szombathelyi Emlékbizottsága – amennyiben a szükséges anyagi forrás rendelkezésre áll - a Nemzeti Összetartozás emlékére felállítandó köztéri „Szélrózsa” elnevezésű műalkotást az Ezredévi parkban az előterjesztés melléklete szerinti helyszínrajzon feltüntetett területen megvalósítsa.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 Tóth Kálmán a Bizottság elnöke

 (a végrehajtás előkészítéséért:

 Kalmár Ervin, a Városüzemeltetési Osztály vezetője

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** A Közgyűlés 2022. február 24-i ülése.

**HATÁROZATI JAVASLAT**

**……../2022. (II.22.) KOCB számú határozat**

A Kulturális, Oktatási és Civil Bizottság a „Javaslat a Nemzeti Összetartozás emlékére felállítandó Szélrózsa emlékművel kapcsolatos döntés meghozatalára” című előterjesztést megtárgyalta, és javasolja a Közgyűlésnek, hogy a Magyarország helyi önkormányzatairól szóló 2011. évi CLXXXIX. törvény 42. § 8. pontja alapján járuljon hozzá, hogy a Nemzeti Összetartozás Szombathelyi Emlékbizottsága – amennyiben a szükséges anyagi forrás rendelkezésre áll - a Nemzeti Összetartozás emlékére felállítandó köztéri „Szélrózsa” elnevezésű műalkotást az Ezredévi parkban az előterjesztés melléklete szerinti helyszínrajzon feltüntetett területen megvalósítsa.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 Putz Attila a Bizottság elnöke

 (a végrehajtás előkészítéséért:

 Kalmár Ervin, a Városüzemeltetési Osztály vezetője

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** A Közgyűlés 2022. február 24-i ülése.